
2010 M. GEGUŽĖS 19 D. ĮSAKYMO NR. 1-145 „DĖL INFORMACIJOS, SUSIJUSIOS SU ENERGETIKOS VEIKLA, TEIKIMO VALSTYBĖS INSTITUCIJOMS, ĮSTAIGOMS IR TREČIOSIOMS ŠALIMS TAISYKLIŲ PATVIRTINIMO“ PAKEITIMO

2011 m. vasario 18 d. Nr. 1-36
Vilnius


P a k e i č i u Lietuvos Respublikos energetikos ministro 2010 m. gegužės 19 d. įsakymą Nr. 1-145 „Dėl Informacijos, susijusios su energetikos veikla, teikimo valstybės institucijoms, įstaigoms ir trečiosioms šalims taisyklių patvirtinimo“ (Žin., 2010, Nr. 59-2923):
. Išdėstau įsakymo preambulę taip: 
„Vadovaudamasis Lietuvos Respublikos energetikos įstatymo (Žin., 2002, Nr. 56-2224; 2007, Nr. 55-2124; 2009, Nr. 10-352) 6 straipsnio 12 punktu ir 19 straipsnio 1, 4 ir 5 dalimis, 2010 m. spalio 20 d. Europos Parlamento ir Tarybos Reglamentu (ES) Nr. 994/2010 dėl dujų tiekimo saugumo užtikrinimo priemonių, kuriuo panaikinama Tarybos direktyva 2004/67/EB (OL 2010 L 295, p. 1), (toliau – Europos Parlamento ir Tarybos Reglamentas Nr. 994/2010) ir 2010 m. birželio 24 d. Tarybos Reglamentu (ES Euratomas) Nr. 617/2010 dėl pranešimo Komisijai apie energetikos infrastruktūros investicinius projektus Europos Sąjungoje ir dėl Reglamento (EB) Nr. 736/96 panaikinimo (OL 2010 L 180, p. 10) (toliau – Tarybos Reglamentas Nr. 617/2010) bei atsižvelgdamas į 2006 m. balandžio 5 d. Europos Parlamento ir Tarybos direktyvos 2006/32/EB dėl energijos galutinio vartojimo efektyvumo ir energetinių paslaugų, panaikinančios Tarybos direktyvą 93/76/EEB (OL 2006 L 114, p. 64), 7 straipsnio 2 dalies ir 13 straipsnio 3 dalies nuostatas:“.
. Nurodytuoju įsakymu patvirtintas Informacijos, susijusios su energetikos veikla, teikimo valstybės institucijoms, įstaigoms ir trečiosioms šalims taisykles:
. papildau šiuo 261 punktu:
„. Įmonė, kaip apibrėžta Tarybos Reglamento Nr. 617/2010 2 straipsnio 9 punkte, iki ataskaitinių metų birželio 1 d. teikia Energetikos ministerijai informaciją apie energetikos infrastruktūros investicinius projektus. Informacija teikiama vadovaujantis Tarybos Reglamente Nr. 617/2010 nustatytais reikalavimais.
Duomenys apie investicinius projektus teikiami vadovaujantis 2010 m. rugsėjo 21 d. Komisijos Reglamento (ES, Euratomas) Nr. 833/2010, kuriuo įgyvendinamas Tarybos Reglamentas Nr. 617/2010 dėl pranešimo Komisijai apie energetikos infrastruktūros investicinius projektus Europos Sąjungoje, priede patvirtintomis formomis.“;
. papildau šiuo 262 punktu:
„. Įvedus ekstremalią energetikos padėtį, gamtinių dujų įmonės kasdien Energetikos ministerijai teikia informaciją, nurodytą Europos Parlamento ir Tarybos Reglamento Nr. 994/2010 13 straipsnio 2 dalyje.“;
. papildau šiuo 263 punktu:
„. Naujų sutarčių sudarymo arba esamų sutarčių pakeitimo atvejais gamtinių dujų įmonės apie su trečiųjų valstybių tiekėjais sudarytas sutartis, kurių trukmė ilgesnė nei vieni metai, Energetikos ministerijai teikia informaciją pagal Europos Parlamento ir Tarybos Reglamento Nr. 994/2010 13 straipsnio 6 dalį.“;
. papildau šiuo 301 punktu:
„. Energetikos ministerija, sukaupusi duomenis ir informaciją, nurodytą Taisyklių 261 punkte, iki ataskaitinių metų liepos 31 d. pateikia ją Europos Komisijai.“;
. išbraukiu 34 punkte žodžius „ir atspaudais“.

